kardosdrur/scandi-wiki huggingface dataset:
Air Liquide

Air liquide tidligere L'Air liquide, er en fransk industriel gruppe af internationalt omfang, der er specialiseret i industrielle gasser, det vil sige gasser til industri, sundhed, miljø og forskning. Det er til stede i firs lande rundt om i verden og betjener mere end 3,6 millioner kunder og patienter. Air Liquide-gruppen er noteret på børsen Euronext Paris og er inkluderet i sammensætningen af CAC 40-indekset, Euro Stoxx 50 og FTSE4Good.

Kilder

Eksterne henvisninger 
 Officielle hjemmeside

Virksomheder i Paris
Kemivirksomheder fra Frankrig
Ingeniørvirksomheder fra Frankrig
Energivirksomheder fra Frankrig
Etableret i 1902
Reflekterende bassin

Et reflekterende bassin, også kaldet reflektionsbassin, er et vandspil oftest fundet i haver, parker eller ved mindesmærker. Det består som regel af et lavvandet vandbassin, uforstyrret af springvand og fontæner, for at skabe en reflekterende overflade.

Design 
Reflekterende bassiner er ofte designet sådan, at den ydre bassinkant er en anelse dybere end centrale del af bassin for at forebygge bølgedannelse. De kan være så små som et fuglebad til være større offentlige installationer. Deres oprindelse stammer fra antikke persiske haver.

Liste over særlige bassiner 

 Miroir d'eau (Vandspejlet) på Place de la Bourse i Bordeaux, Frankrig, er verdens største reflekterende pool. 
 Mughal-havens reflekterende bassiner ved Taj Mahal i Agra, Indien
 Chehel Sotoun i Iran
 Lincoln Memorial Reflecting Pool og Capitol Reflecting Pool, i Washington, DC
 Mary Gibbs og Jesse H. Jones Reflection Pool, Hermann Park, Houston, Texas, USA
 Den modernistiske Palácio do Planalto og Palácio da Alvorada i Brasília, Brasilien
 Martin Luther King Jr. National Historical Park i Atlanta, Georgien
 Oklahoma City National Memorial på stedet for Oklahoma City-bombningen
 Hollywood Bowl i Los Angeles, Californien, en tidligere reflekterende pool, var placeret foran scenen, ca. 1953 - 1972. 
 World Trade Center Memorial, der ligger i New York City, har to reflekterende bassiner på det sted, hvor Twin Towers stod.

Galleri

Referencer 

Bygningsdele
Vandmasser
Individuelt forfølgelsesløb

Individuelt forfølgelsesløb er en disciplin inden for banecykling. 

I det individuelle forfølgelsesløb møder to ryttere hinanden ad gangen. Rytterne starter samtidig, men modsat hinanden på banen. Der køres derpå over fire kilometer for mænd og tre kilometer for kvinder (for yngre ryttere er distancerne kortere). Vinder af det enkelte løb er den af de to ryttere, der kører hurtigst. Dette kan enten afgøres ved, at den ene rytter indhenter den anden, eller det kan afgøres af, hvem af dem der først har kørt hele løbets længde.

Konkurrenceformat 
Ved større arrangementer kører de deltagende ryttere normalt først en kvalifikationsrunde, hvor det enkelt heat ikke i sig selv afgør, om man går videre til den egentlige konkurrence. Her kører alle i princippet hele strækningen, hvorpå de bedste går videre til slutløbene. Hvor mange, der går videre, afhænger af arrangementet. Ved VM går de to ryttere med bedste tider til finalen, mens de to med tredje- og fjerdebedste tider går til kampen om bronzemedaljerne.

Det individuelle forfølgelsesløb var på det olympiske program en enkelt gang i en udgave, hvor de deltagende mænd kørte 1.908 yards. Det var ved OL 1908 i London. Udgaven for mænd på en strækning af 4.000 meter blev kørt ved OL mellem 1964 og 2008. 3.000 meter forfølgelsesløb for kvinder kom på OL-programmet i 1992 og blev taget af igen efter 2008 sammen med mændenes 4.000 meterløb. Til OL 2012 blev banecyklingen ved OL ændret markant, så den ellers populære individuelle sprint udgik som selvstændig disciplin. Forfølgelsesløbet findes nu kun som et af elementerne i omnium-disciplinen.

Resultater 
Blandt de markante navne i denne disciplin hos mændene er:
 Roger Rivière, Frankrig - verdensmester tre gange (1957-1959)
 Hugh Porter, Storbritannien - verdensmester fire gange
 Graeme Obree, Storbritannien - dobbelt verdensmester og dobbelt verdensrekordsætter
 Bradley Wiggins, Storbritannien - dobbelt OL-guldvinder og tredobbelt verdensmester
 Hans-Henrik Ørsted, Danmark - tredobbelt verdensmester

Hos kvinderne er følgende blandt de mest markante:
 Tamara Garkusjina, Rusland - seksdobbelt verdensmester
 Rebecca Twigg, USA - seksdobbelt verdensmester
 Beryl Burton, Storbritannien - femdobbelt verdensmester
 Sarah Hammer, USA - femdobbelt verdensmester
 Leontien van Moorsel, Nederlandene - olympisk mester og firdobbelt verdensmester

Referencer

Eksterne henvisninger 

Cykelsportsdiscipliner
Banecykling (cykelsport)
Holdforfølgelsesløb

Holdforfølgelsesløb er en disciplin inden for banecykling.

Holdforfølgelsesløbet køres på mange måder lige som individuelt forfølgelsesløb, bortset fra at tre eller fire ryttere kører sammen som et hold. Vinderen af et løb er det hold, hvis tredje rytter kommer før det andet holds tilsvarende tredje rytter. Mændene kører på hold à fire ryttere, mens kvindehold består af tre ryttere.

Teknikken i holdforfølgelsesløbet er, at rytterne på et hold skiftes til at ligge forrest, hvorpå de øvrige holder sig så tæt efter hinanden, at de kan bruge lidt færre kræfter, fordi de ligger i læ bag den forankørende. Under et løb ser man derfor typisk holdets rytter kører på række og den forreste efter at have taget en tur som den, der trækker de øvrige, slår op i banen for derpå at hægte sig på bagest. Undertiden sker der det hen mod slutningen af et løb, at en af rytterne bruger sine sidste kræfter på at ligge i spidsen og derpå trækker væk, så de resterende ryttere får så god en tid som muligt.

Konkurrenceformat 
Man kører ved større arrangementer først en kvalifikationsrunde. Her kører holdene enkeltvis, og de bedste (typisk otte) hold går videre til første runde. Her kører holdene parvis mod hinanden, og de to bedste går i finalen, mens de tredje- og fjerdebedste hold kommer til at køre mod hinanden om bronzemedaljerne.

Et hold kan bestå af flere ryttere, end der kører et heat, og der kan skiftes ud på holdene mellem heatene.

Disciplinen har været kørt ved de olympiske lege i en speciel australsk udgave i 1904 i St. Louis. 4.000 meter-udgaven har været på det olympiske program siden 1920 og findes fortsat. I modsætning hertil har kvinderne kun kørt holdforfølgelsesløb ved OL siden 2012, første gang som 3.000 meter, derefter som 4.000 meter.

Resultater 
De stærkeste nationer i holdforfølgelsesløb har oftest ryttere på holdet, der også er blandt de bedste i den individuelle udgave. Samtidig skal man have tilstrækkelig mange stærke ryttere, hvilket begrænser deltagelsen i disciplinen.

Den gennem tiden stærkeste nation i holdforfølgelsesløb for mænd er Australien, der har vundet VM-medaljer nitten gange,  siden disciplinen kom på VM-programmet i 1993.

For kvinder Storbritannien bedst med i alt tolv VM-medaljer:

Rekorder 
Italien satte to verdensrekorder ved OL 2020 (afholdt i 2021), først i semifinalen med tiden 3.42,307 og senere i finalen med 3.42,032. I finale kørte Italien mod Danmark, som med tiden 3.42,198 også var under verdensrekorden fra semifinalen.

Referencer

Eksterne henvisninger 

Cykelsportsdiscipliner
Banecykling (cykelsport)
Forfølgelsesløb

Der findes to former for forfølgelsesløb inden for banecykling:

 Individuelt forfølgelsesløb 
 Holdforfølgelsesløb
Miroir d'eau

Miroir d'eau (Vandspejl) i Bordeaux er verdens største  reflekterende bassin og dækker 3.450 kvadratmeter. Bassinet er beliggende på kajen ved Garonne foran Place de la Bourse, og det blev opført i år 2006.

I forbindelse med kajenes udsmykningsopdatering i 2000'erne, blev bassinet designet af landskabskunstner Michel Corajoud.  Det blev bygget af springvandsproducenten Jean-Max Llorca og arkitekten Pierre Gangnet, der genanvendte et tidligere underjordisk lager til anlægsmaskineriet og reservoiret.

Det reflekterende bassin er lavet af granitplader dækket af 2 cm vand, og et system gør det muligt at skabe tåge hvert 15. minut.

Miroir d'eau er kun aktivt fra april til oktober, og det er det mest fotograferede sted i Bordeaux' havn.

Galleri

Referencer 
 

Bygninger, konstruktioner og anlæg i Bordeaux
Port de la Lune

Port de la Lune (Månens havn) er navnet på Bordeaux' havn, der stammer fra middelalderen, og er givet på grund af flodens form, når den slanger sig igennem byen. På Bordeaux' våbenskjold repræsenterer en halvmåne Port de la Lune. Det samme gør kommunens nuværende logo, der kommer fra det lille våbenskjold med tre sammenflettede halvmåner.

Betegnelsen "Bordeaux, Port de la Lune" har siden 2007 også betegnet de 1.800 ha i byen Bordeaux, der er på UNESCO's verdensarvsliste,  grund af den "usædvanlige bymæssige og arkitektoniske enhed og sammenhæng". Dette "fremragende eksempel på innovative klassiske og neoklassiske tendenser" er verdens største byområde indskrevet på UNESCO (40% af byens overflade).

UNESCO har også belønnet kommunen for dens bestræbelser på at restaurere og forskønne kajer og facader i byens centrum (Place de la Bourse, Miroir d'eau, Grand-Théâtre).

Galleri

Referencer 
 

Bygninger, konstruktioner og anlæg i Bordeaux
Verdensarvsområder i Frankrig
Stationer på Odense Letbane

Det følgende er en oversigt over de 26 stationer på Odense Letbane, som forventes åbnet i maj 2022.

Stationer 

Odense Letbane
Place de la Bourse

Place de la Bourse er en plads i Bordeaux, Frankrig, og en af byens mest genkendelige seværdigheder. Pladsen er opført fra 1730 til 1775 langs floden Garonne, og projektet omfattede flere bygninger designet af arkitekten Agne-Jacques Gabriel.  Pladsen er beliggende inden for den historiske del af Bordeaux, der er blevet optaget på UNESCOs verdensarvsliste som "et enestående bymæssig og arkitektonisk ensemble" fra det 18. århundrede.

Historie 
I den oprindelige plan blev en statue af kong Ludvig 15. af Frankrig rejst på pladsen. Denne statue blev ødelagt under den franske revolution. Efter ødelæggelsen af statuen blev der indstillet et springvand med en korintisk søjle. Endelig blev La Fontaine des Trois Graces installeret på samme sted.

Designet af de omkringliggende bygninger blev afsluttet af Ange-Jacques Gabriel i 1739; projektet blev udstedt til opførelse to uger efter arkitektens død. Efter hans død blev hans søn sat i spidsen og afsluttede opførelsen af bygningerne.

Arkitektur 
Denne plads er et af de mest repræsentative værker af klassisk fransk arkitektonisk kunst fra det 18. århundrede. I nord stod Palais de la Bourse og det sydlige Hotel des Fermes. Det blev designet af Ange-Jacques Gabriel mellem 1735 og 1738. Skulpturerne repræsenterer Minerve, der beskytter kunsten og Merkur, der favoriserer byens handel.

I 2007 blev pladsen optaget på UNESCOs verdensarvsliste som "et fremragende bymæssig og arkitektonisk ensemble" fra det 18. århundrede.

Referencer 

Bygninger, konstruktioner og anlæg i Bordeaux
Revy (tidsskrift)

Revy er et dansk tidsskrift, der udgives af Danske Fag-, Forsknings- og Uddannelsesbiblioteker.
Det udkommer 4 gange om året i et oplag på næsten 1.200 eksemplarer.
Tidsskriftet indeholder biblioteksfaglige artikler til debat og nyhedsinformation på forsknings- og uddannelsesbiblioteksområdet. Endvidere bringer tidsskriftet foreningsinformation til medlemmerne samt informerer om møder, konferencer og kurser. Langt hovedparten af artiklerne er på dansk.
En svensksproget artikel er dog også optaget.
Revy udgives både som flerfarvet trykt tidsskrift og som Open access-tidsskrift. Artiklerne i tidsskriftet fra 2004 og fremad er tilgængelige digitalt via et Open Journal Systems fra Copenhagen Business School (CBS).

Ansvarshavende redaktør har været Jan Erik Hansen fra Københavns Universitetsbibliotek.
I 2020 blev han afløst af Stefan Katic,
der dog allerede i 2022 valgte at forlade tidsskriftet.
CBS' biblioteks- og campusdirektør René Steffensen har været blandt tidsskriftets flittige skribenter.

Historie
Tidsskriftet startede i 1978 med titlen DF-Revy, udg. af den nystiftede Danmarks Forskningsbiblioteksforening. I 2000 ændredes navnet til det nuværende Revy.

Henvisninger 

Tidsskrifter fra Danmark

Eksterne henvisninger
REVY  

Biblioteks- og informationsvidenskab
Foreninger fra Danmark
Søren Jensen (roer)

Ole Søren Jensen (19. oktober 1919 - 14. februar 1995) var en dansk roer fra København. Han var medlem af Roforeningen Kvik ved Svanemøllen.

Jensen repræsenterede Danmark ved OL 1948 i London, hvor han, sammen med Jørn Snogdahl, udgjorde den danske toer uden styrmand. I 1. runde af turneringen sluttede danskerne på sidstepladsen i et heat mod de senere sølvvindere fra Schweiz, samt Australien, hvorefter de vandt et opsamlingsheat mod Belgien og Argentina. Det betød, at danskerne kvalificerede sig til semifinalen, hvor de tabte knebent til Italien og dermed sluttede på en samlet 4. plads i konkurrencen.

Jensen og Snogdahl vandt desuden en EM-guldmedalje i toer uden styrmand ved EM 1947 i Luzern.

Referencer

Eksterne henvisninger 

Roere fra Danmark
Personer fra København
Deltagere for Danmark ved sommer-OL 1948
Jørn Snogdahl

Jørn Peter Snogdahl (1. oktober 1922 - 1. juli 2012) var en dansk roer fra København, bror til Mogens Snogdahl. Han var medlem af først Roforeningen Kvik ved Svanemøllen og siden Bagsværd Roklub.

Snogdahl repræsenterede Danmark ved OL 1948 i London, hvor han, sammen med Søren Jensen, udgjorde den danske toer uden styrmand. I 1. runde af turneringen sluttede danskerne på sidstepladsen i et heat mod de senere sølvvindere fra Schweiz, samt Australien, hvorefter de vandt et opsamlingsheat mod Belgien og Argentina. Det betød, at danskerne kvalificerede sig til semifinalen, hvor de tabte knebent til Italien og dermed sluttede på en samlet 4. plads i konkurrencen.

Fire år senere, ved OL 1952 i Helsinki, var Snogdahl med i den danske otter, der desuden blev udgjort af hans bror Mogens Snogdahl, samt Bjørn Stybert, Preben Hoch, Helge Muxoll Schrøder, Bjørn Brønnum, Leif Hermansen, Ole Scavenius Jensen samt styrmand John Vilhelmsen.

Snogdahl og Søren Jensen vandt desuden en EM-guldmedalje i toer uden styrmand ved EM 1947 i Luzern.

Referencer

Eksterne henvisninger 

Roere fra Danmark
Personer fra København
Deltagere for Danmark ved sommer-OL 1948
Deltagere for Danmark ved sommer-OL 1952
Jarl Emcken

Jarl Emcken (6. september 1920 - 10. maj 2000) var en dansk roer fra Lyngby.

Emcken var med i den danske otter ved OL 1948 i London. Børge Hougaard, Poul Korup, Holger Larsen, Ib Nielsen, Niels Rasmussen, Gerhardt Sørensen, Niels Wamberg og styrmand Charles Willumsen udgjorde resten af besætningen. Danskerne kom i 1. runde ind på sidstepladsen i et heat mod de senere sølv- og bronzevindere fra Storbritannien og Norge, og sluttede derefter på andenpladsen i et opsamlingsheat mod Schweiz og Frankrig. Det betød at danskerne ikke kvalificerede sig til semifinalen og dermed var ude af konkurrencen.

Emcken var også med til at vinde en EM-sølvmedalje i otter ved EM 1947 i Luzern.

Referencer

Eksterne henvisninger 

Roere fra Danmark
Personer fra Kongens Lyngby
Deltagere for Danmark ved sommer-OL 1948
Børge Hougaard

Børge Hougaard Petersen (født 11. juni 1921 i Nykøbing Falster, død 4. maj 2012) var en dansk roer fra Nykøbing Falster.

Hougaard var med i den danske otter ved OL 1948 i London. Jarl Emcken, Poul Korup, Holger Larsen, Ib Nielsen, Niels Rasmussen, Gerhardt Sørensen, Niels Wamberg og styrmand Charles Willumsen udgjorde resten af besætningen. Danskerne kom i første runde ind på tredje- og sidstepladsen i et heat mod de senere sølv- og bronzevindere fra Storbritannien og Norge, og sluttede derefter på andenpladsen i et opsamlingsheat mod Schweiz. Det betød at danskerne ikke kvalificerede sig til semifinalen og dermed var ude af konkurrencen.

Hougaard var også med til at vinde hele fire EM-sølvmedaljer, tre i otter (1947, 1953 og 1954) og én i firer uden styrmand (1950).

Referencer

Eksterne henvisninger 

Roere fra Danmark
Personer fra Kongens Lyngby
Deltagere for Danmark ved sommer-OL 1948
Poul Korup

Poul Jøhrens Korup (28. januar 1926 - 5. september 2003) var en dansk roer fra København.

Korup var med i den danske otter ved OL 1948 i London. Jarl Emcken, Børge Hougaard, Holger Larsen, Ib Nielsen, Niels Rasmussen, Gerhardt Sørensen, Niels Wamberg og styrmand Charles Willumsen udgjorde resten af besætningen. Danskerne kom i 1. runde ind på sidstepladsen i et heat mod de senere sølv- og bronzevindere fra Storbritannien og Norge, og sluttede derefter på andenpladsen i et opsamlingsheat mod Schweiz og Frankrig. Det betød at danskerne ikke kvalificerede sig til semifinalen og dermed var ude af konkurrencen.

Korup var også med til at vinde en EM-sølvmedalje i otter ved EM 1947 i Luzern.

Referencer

Eksterne henvisninger 

Roere fra Danmark
Personer fra København
Deltagere for Danmark ved sommer-OL 1948
Holger Larsen (roer)

Kaj Holger Larsen (29. maj 1925 - 7. december 2014) var en dansk roer fra Roskilde.

Larsen var med i den danske otter ved OL 1948 i London. Jarl Emcken, Børge Hougaard, Poul Korup, Ib Nielsen, Niels Rasmussen, Gerhardt Sørensen, Niels Wamberg og styrmand Charles Willumsen udgjorde resten af besætningen. Danskerne kom i 1. runde ind på sidstepladsen i et heat mod de senere sølv- og bronzevindere fra Storbritannien og Norge, og sluttede derefter på andenpladsen i et opsamlingsheat mod Schweiz og Frankrig. Det betød at danskerne ikke kvalificerede sig til semifinalen og dermed var ude af konkurrencen.

Larsen var også med til at vinde en EM-sølvmedalje i otter ved EM 1947 i Luzern og en sølvmedalje i firer uden styrmand ved EM 1950 i Milano.

Referencer

Eksterne henvisninger 

Roere fra Danmark
Personer fra Roskilde
Deltagere for Danmark ved sommer-OL 1948
Ib Nielsen

Ib Nielsen (født 4. februar 1926 i Faxe, Danmark) er en dansk tidligere roer.

Nielsen var med i den danske otter ved OL 1948 i London. Jarl Emcken, Børge Hougaard, Poul Korup, Holger Larsen, Niels Rasmussen, Gerhardt Sørensen, Niels Wamberg og styrmand Charles Willumsen udgjorde resten af besætningen. Danskerne kom i 1. runde ind på sidstepladsen i et heat mod de senere sølv- og bronzevindere fra Storbritannien og Norge, og sluttede derefter på andenpladsen i et opsamlingsheat mod Schweiz og Frankrig. Det betød at danskerne ikke kvalificerede sig til semifinalen og dermed var ude af konkurrencen.

Nielsen var også med til at vinde en EM-sølvmedalje i otter ved EM 1947 i Luzern og en sølvmedalje i firer uden styrmand ved EM 1950 i Milano.

Referencer

Eksterne henvisninger 

Roere fra Danmark
Personer fra Faxe
Deltagere for Danmark ved sommer-OL 1948
Niels Rasmussen (roer)

Niels Rasmussen (27. maj 1922 - 12. januar 1991) var en dansk roer fra Søndersø.

Rasmussen var med i den danske otter ved OL 1948 i London. Jarl Emcken, Børge Hougaard, Poul Korup, Ib Nielsen, Holger Larsen, Gerhardt Sørensen, Niels Wamberg og styrmand Charles Willumsen udgjorde resten af besætningen. Danskerne kom i 1. runde ind på sidstepladsen i et heat mod de senere sølv- og bronzevindere fra Storbritannien og Norge, og sluttede derefter på andenpladsen i et opsamlingsheat mod Schweiz og Frankrig. Det betød at danskerne ikke kvalificerede sig til semifinalen og dermed var ude af konkurrencen.

Rasmussen var også med til at vinde en EM-sølvmedalje i otter ved EM 1947 i Luzern og en sølvmedalje i firer uden styrmand ved EM 1950 i Milano.

Referencer

Eksterne henvisninger 

Roere fra Danmark
Deltagere for Danmark ved sommer-OL 1948
Gerhardt Sørensen

Jens Gerhardt Sørensen (23. marts 1921 - 18. juli 2002) var en dansk roer fra Højby.

Sørensen var med i den danske otter ved OL 1948 i London. Jarl Emcken, Børge Hougaard, Poul Korup, Ib Nielsen, Holger Larsen, Niels Rasmussen, Niels Wamberg og styrmand Charles Willumsen udgjorde resten af besætningen. Danskerne kom i 1. runde ind på sidstepladsen i et heat mod de senere sølv- og bronzevindere fra Storbritannien og Norge, og sluttede derefter på andenpladsen i et opsamlingsheat mod Schweiz og Frankrig. Det betød at danskerne ikke kvalificerede sig til semifinalen og dermed var ude af konkurrencen.

Sørensen var også med til at vinde en EM-sølvmedalje i otter ved EM 1947 i Luzern.

Referencer

Eksterne henvisninger 

Roere fra Danmark
Deltagere for Danmark ved sommer-OL 1948
Niels Wamberg (roer)

Niels Alfred Wamberg (31. juli 1920 - 28. maj 2016) var en dansk roer fra København.

Wamberg var med i den danske otter ved OL 1948 i London. Jarl Emcken, Børge Hougaard, Poul Korup, Ib Nielsen, Holger Larsen, Niels Rasmussen, Gerhardt Sørensen og styrmand Charles Willumsen udgjorde resten af besætningen. Danskerne kom i 1. runde ind på sidstepladsen i et heat mod de senere sølv- og bronzevindere fra Storbritannien og Norge, og sluttede derefter på andenpladsen i et opsamlingsheat mod Schweiz og Frankrig. Det betød at danskerne ikke kvalificerede sig til semifinalen og dermed var ude af konkurrencen.

Wamberg var også med til at vinde en EM-sølvmedalje i otter ved EM 1947 i Luzern.

Referencer

Eksterne henvisninger 

Roere fra Danmark
Personer fra København
Deltagere for Danmark ved sommer-OL 1948
Charles Willumsen (roer)

Charles Henry Willumsen (24. august 1918 - 27. november 1984) var en dansk roer fra Viborg.

Willumsen var styrmand i den danske otter ved OL 1948 i London. Jarl Emcken, Børge Hougaard, Poul Korup, Ib Nielsen, Holger Larsen, Niels Rasmussen, Gerhardt Sørensen og Niels Wamberg udgjorde roerne i båden. Danskerne kom i 1. runde ind på sidstepladsen i et heat mod de senere sølv- og bronzevindere fra Storbritannien og Norge, og sluttede derefter på andenpladsen i et opsamlingsheat mod Schweiz og Frankrig. Det betød at danskerne ikke kvalificerede sig til semifinalen og dermed var ude af konkurrencen.

Willumsen var også med til at vinde en EM-sølvmedalje i otter ved EM 1947 i Luzern.

Referencer

Eksterne henvisninger 

Roere fra Danmark
Personer fra Viborg
Deltagere for Danmark ved sommer-OL 1948
Andreas Sophus Emil Hoffgaard

Andreas Sophus Emil Hoffgaard (født  17. oktober 1851 i Fåborg, død 19. november 1925 i Lillerød) søn af tobaksfabrikant Hans Sophus Hoffgaard (født 1815 og død 1888) og Emilie Hoffgaard (født 1814). Fra 1879 til 1890 ejede han gården Grøftebjerg i Vissenbjerg og i folketællingerne fra 1880 og 1890 blev han opført som proprietær.

Den 4. november 1891 fik Hoffgaard borgerskab som fotograf i Kolding og i 1891 blev han blev medlem af Dansk Fotografisk Forening. Siden vandt han i 1897 en sølvmedalje i Kolding. Hoffgaards fotografiske atelier lå i Jernbanegade 4 i årene 1891 til 1903. I april 1903 overtog Hedvig Ludvigsen Hoffgaards atelier.

I 1908 blev Hoffgaard ansat af byrådet som sekretær for ligningskommissionen. I folketællingen 1911 står Hoffgaard opført som boende på Sdr. Landevej 30 (nuværende Haderslevvej). På dette tidspunkt boede et barn Oluf Erik Nielsen, født 20. aug. 1899 i Berlin hos Hoffgaard-ægteparret.

I både 1914 og 1916 står opført, at Hoffgaard og hans hustru er flyttet til Søvej 228B og Hoffgaard arbejder stadig som skattesekretær i kommunen.

I 1920 boede Hoffgaard som pensionist med sin hustru på Islands Brygge fra maj 1920 til 1921. Hustruen Anna døde imidlertid 21. august 1920 af en hjerneblødning og blev begravet på Vestre Kirkegård, og Hoffgaard fraflyttede København i november 1921. Hoffgaard døde fire år senere den 19. november 1925 i Lillerød – 74 år gammel – og blev begravet på Vestre Kirkegård – antageligt ved siden af sin hustru.

Kilde til artiklen 
 KoldingWiki

Eksterne henvisninger 
 Hoffgaard, A., Kolding - History of photography

Fotografer fra Danmark